CELEX: 32019D0294
Language: el
Date: 2019-02-18 00:00:00
Title: Εκτελεστική απόφαση (ΕΕ) 2019/294 της Επιτροπής, της 18ης Φεβρουαρίου 2019, για τον καθορισμό καταλόγου εδαφών και τρίτων χωρών από τα οποία επιτρέπονται οι εισαγωγές στην Ένωση σκύλων, γατών και ικτίδων, καθώς και για το υπόδειγμα πιστοποιητικού υγείας των ζώων για τις εν λόγω εισαγωγές [κοινοποιηθείσα υπό τον αριθμό C(2019) 1059] (Κείμενο που παρουσιάζει ενδιαφέρον για τον ΕΟΧ)

20.2.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 48/41
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2019/294 ΤΗΣ ΕΠΙΤΡΟΠΗΣ
         της 18ης Φεβρουαρίου 2019
         για τον καθορισμό καταλόγου εδαφών και τρίτων χωρών από τα οποία επιτρέπονται οι εισαγωγές στην Ένωση σκύλων, γατών και ικτίδων, καθώς και για το υπόδειγμα πιστοποιητικού υγείας των ζώων για τις εν λόγω εισαγωγές
         
            
               [κοινοποιηθείσα υπό τον αριθμό C(2019) 1059]
            
         
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 92/65/ΕΟΚ του Συμβουλίου, της 13ης Ιουλίου 1992, η οποία καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο παράρτημα Α μέρος I της οδηγίας 90/425/ΕΟΚ (1), και ιδίως την εισαγωγική φράση και το στοιχείο β) του άρθρου 17 παράγραφος 2 πρώτο εδάφιο, το άρθρο 17 παράγραφος 3 στοιχείο α) και το άρθρο 19,
         Εκτιμώντας τα ακόλουθα:
         
                     (1)
                  
                  
                     Η οδηγία 92/65/ΕΟΚ καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Ένωση ορισμένων ζώων. Προβλέπει ότι οι όροι εισαγωγής για τους σκύλους, τις γάτες και τις ικτίδες πρέπει να είναι τουλάχιστον ισοδύναμοι με τους σχετικούς όρους που προβλέπονται από τον κανονισμό (ΕΕ) αριθ. 576/2013 του Ευρωπαϊκού Κοινοβουλίου και του Συμβουλίου (2).
                  
               
                     (2)
                  
                  
                     Ο κανονισμός (ΕΕ) αριθ. 576/2013 προβλέπει ότι, όταν σε μία μετακίνηση ο αριθμός των σκύλων, γατών ή ικτίδων που μετακινούνται για μη εμπορικούς σκοπούς υπερβαίνει τα πέντε, τα εν λόγω ζώα συντροφιάς πρέπει να συμμορφώνονται με τις απαιτήσεις υγείας των ζώων που ορίζονται στην οδηγία 92/65/ΕΟΚ για τα οικεία είδη, εκτός από ορισμένες κατηγορίες ζώων για τα οποία προβλέπεται εξαίρεση στο άρθρο 5 παράγραφος 2 του κανονισμού (ΕΕ) αριθ. 576/2013 υπό ορισμένους όρους.
                  
               
                     (3)
                  
                  
                     Η οδηγία 92/65/ΕΟΚ προβλέπει ότι σκύλοι, γάτες και ικτίδες μπορούν να εισάγονται στην Ένωση μόνο από τρίτη χώρα η οποία περιλαμβάνεται σε κατάλογο που καταρτίζεται σύμφωνα με τη διαδικασία που προβλέπεται στην εν λόγω οδηγία. Επιπλέον, τα εν λόγω ζώα πρέπει να συνοδεύονται από πιστοποιητικό υγείας αντίστοιχο με υπόδειγμα που συντάσσεται σύμφωνα με τη διαδικασία που προβλέπεται στην οδηγία.
                  
               
                     (4)
                  
                  
                     Η εκτελεστική απόφαση 2013/519/ΕΕ της Επιτροπής (3) θεσπίζει το κοινό υπόδειγμα πιστοποιητικού υγείας για τις εισαγωγές στην Ένωση σκύλων, γατών και ικτίδων και προβλέπει ότι τα εδάφη ή οι τρίτες χώρες από όπου προέρχονται και τυχόν εδάφη ή τρίτες χώρες μέσω των οποίων διαμετακομίζονται πρέπει να περιλαμβάνονται στο παράρτημα I της απόφασης 2004/211/ΕΚ της Επιτροπής (4), στο παράρτημα II μέρος 1 του κανονισμού (ΕΕ) αριθ. 206/2010 της Επιτροπής (5), ή στο παράρτημα II του εκτελεστικού κανονισμού (ΕΕ) αριθ. 577/2013 της Επιτροπής (6).
                  
               
                     (5)
                  
                  
                     Μετά την κατάργηση της απόφασης 2004/211/ΕΚ και την αντικατάστασή της από τον εκτελεστικό κανονισμό (ΕΕ) 2018/659 της Επιτροπής (7) την 1η Οκτωβρίου 2018, είναι αναγκαίο να γίνεται αναφορά στον κατάλογο των τρίτων χωρών και των τμημάτων του εδάφους τρίτων χωρών για την είσοδο στην Ένωση παρτίδων ιπποειδών και σπέρματος, ωαρίων και εμβρύων ιπποειδών που ορίζονται στο παράρτημα I του εν λόγω κανονισμού. Ωστόσο, θα πρέπει να διασαφηνιστεί ότι η εισαγωγή σκύλων, γατών και ικτίδων από τις τρίτες χώρες που καταγράφονται στο εν λόγω παράρτημα θα πρέπει να επιτρέπεται μόνο εφόσον η οικεία τρίτη χώρα καταγράφεται χωρίς αναφορά σε χρονικό περιορισμό στη στήλη 16 του παραρτήματος I του εκτελεστικού κανονισμού (ΕΕ) 2018/659.
                  
               
                     (6)
                  
                  
                     Η παρούσα απόφαση θα πρέπει, επομένως, να προβλέπει ότι οι εισαγωγές σκύλων, γατών και ικτίδων στην Ένωση επιτρέπονται μόνο από εδάφη και τρίτες χώρες που καταγράφονται στο μέρος 1 του παραρτήματος II του κανονισμού (ΕΕ) αριθ. 206/2010, στο παράρτημα II του εκτελεστικού κανονισμού (ΕΕ) αριθ. 577/2013, ή που καταγράφονται χωρίς αναφορά σε χρονικό περιορισμό στο παράρτημα I του εκτελεστικού κανονισμού (ΕΕ) 2018/659.
                  
               
                     (7)
                  
                  
                     Ο κανονισμός (ΕΕ) αριθ. 576/2013 ορίζει ότι οι σκύλοι, οι γάτες και οι ικτίδες δεν πρέπει να μετακινούνται σε κράτος μέλος από έδαφος ή τρίτη χώρα που δεν καταγράφεται στο παράρτημα II του εκτελεστικού κανονισμού (ΕΕ) αριθ. 577/2013, εκτός εάν έχουν υποβληθεί σε δοκιμή τιτλοδότησης αντισωμάτων της λύσσας η οποία ικανοποιεί τις απαιτήσεις ισχύος που ορίζονται στο παράρτημα IV του κανονισμού (ΕΕ) αριθ. 576/2013.
                  
               
                     (8)
                  
                  
                     Οι εν λόγω απαιτήσεις περιλαμβάνουν την υποχρέωση διεξαγωγής της εν λόγω δοκιμής σε εργαστήριο εγκεκριμένο σύμφωνα με την απόφαση 2000/258/ΕΚ του Συμβουλίου (8), η οποία προβλέπει ότι το εργαστήριο της Agence française de sécurité sanitaire des aliments (AFSSA) στην πόλη Nancy της Γαλλίας (το οποίο ενσωματώθηκε, την 1η Ιουλίου 2010, στην Agence nationale de sécurité sanitaire de l'alimentation, de l'environnement et du travail — ANSES) οφείλει να αξιολογεί τα εργαστήρια στα κράτη μέλη και στις τρίτες χώρες με σκοπό να τους χορηγείται άδεια να διενεργούν ορολογικές δοκιμές για τον έλεγχο της αποτελεσματικότητας των αντιλυσσικών εμβολίων στους σκύλους, στις γάτες και στις ικτίδες.
                  
               
                     (9)
                  
                  
                     Το κοινό υπόδειγμα πιστοποιητικού υγείας για τις εισαγωγές στην Ένωση σκύλων, γατών και ικτίδων που καθορίζεται στο μέρος 1 του παραρτήματος της εκτελεστικής απόφασης 2013/519/ΕΕ ισχύει επίσης και για τις εισαγωγές στην Ένωση σκύλων, γατών και ικτίδων για οργανισμούς, ινστιτούτα και κέντρα που έχουν εγκριθεί σύμφωνα με την οδηγία 92/65/ΕΟΚ. Λόγω του ότι ο εμβολιασμός κατά της λύσσας μπορεί να μην εφαρμόστηκε σε ζώα αυτού του είδους, η παρούσα απόφαση θα πρέπει, επομένως, να προβλέπει ότι οι εισαγωγές στην Ένωση σκύλων, γατών και ικτίδων που προορίζονται για οργανισμούς, ινστιτούτα και κέντρα εγκεκριμένα σύμφωνα με την οδηγία 92/65/ΕΟΚ επιτρέπονται μόνον από εδάφη και τρίτες χώρες που καταγράφονται στο παράρτημα II του εκτελεστικού κανονισμού (ΕΕ) αριθ. 577/2013.
                  
               
                     (10)
                  
                  
                     Η οδηγία 96/93/ΕΚ του Συμβουλίου (9) θεσπίζει τους κανόνες που πρέπει να τηρούνται κατά την έκδοση των απαιτούμενων από την κτηνιατρική νομοθεσία πιστοποιητικών για την πρόληψη της παραπλανητικής ή δόλιας πιστοποίησης. Είναι σκόπιμο να εξασφαλίζεται ότι οι επίσημοι κτηνίατροι των τρίτων χωρών εφαρμόζουν κατά την έκδοση πιστοποιητικών υγείας τουλάχιστον ισοδύναμους κανόνες και αρχές μ' αυτούς που προβλέπει η εν λόγω οδηγία.
                  
               
                     (11)
                  
                  
                     Επιπλέον, ύστερα από την υποχρεωτική εξέταση του κατ' εξουσιοδότηση κανονισμού (ΕΕ) αριθ. 1152/2011 της Επιτροπής (10), η Επιτροπή εξέδωσε τον κατ' εξουσιοδότηση κανονισμό (ΕΕ) 2018/772 (11), ο οποίος καθορίζει, μεταξύ άλλων, τους κανόνες για τον χαρακτηρισμό των κρατών μελών, ή τμημάτων αυτών, ως επιλέξιμων για προληπτικά υγειονομικά μέτρα με σκοπό την καταπολέμηση της μόλυνσης των σκύλων από Echinococcus multilocularis. Ο εν λόγω κανονισμός κατάργησε τον κατ' εξουσιοδότηση κανονισμό (ΕΕ) αριθ. 1152/2011 με ισχύ από την 1η Ιουλίου 2018.
                     Ο κατάλογος των κρατών μελών που συμμορφώνονται με τους κανόνες περί χαρακτηρισμού που έχουν θεσπιστεί με τον κατ' εξουσιοδότηση κανονισμό (ΕΕ) 2018/772 για το σύνολο ή τμήματα της επικράτειάς τους παρατίθεται στο παράρτημα του κατ' εξουσιοδότηση κανονισμού (ΕΕ) 2018/878 της Επιτροπής (12). Επομένως, είναι σκόπιμο να αντικατασταθούν στο υπόδειγμα πιστοποιητικού υγείας οι παραπομπές στον κατ' εξουσιοδότηση κανονισμό (ΕΕ) αριθ. 1152/2011 από παραπομπές στον κατ' εξουσιοδότηση κανονισμό (ΕΕ) 2018/772 και στον εκτελεστικό κανονισμό (ΕΕ) 2018/878.
                  
               
                     (12)
                  
                  
                     Η παρούσα απόφαση θα πρέπει, συνεπώς, να καταρτίζει τον νέο κατάλογο εδαφών και τρίτων χωρών από τις οποίες επιτρέπονται οι εισαγωγές στην Ένωση σκύλων, γατών και ικτίδων, καθώς και ένα κοινό υπόδειγμα πιστοποιητικού υγείας για τις εισαγωγές στην Ένωση των εν λόγω ζώων. Επομένως, η απόφαση 2013/519/ΕΕ θα πρέπει να καταργηθεί.
                  
               
                     (13)
                  
                  
                     Για να αποφευχθεί τυχόν διαταραχή στις εισαγωγές στην Ένωση αποστολών σκύλων, γατών ή ικτίδων, είναι αναγκαίο να προβλεφθεί μεταβατική περίοδος έως τις 31 Δεκεμβρίου 2019, ώστε να επιτραπεί, υπό ορισμένες προϋποθέσεις, η χρήση των υποδειγμάτων πιστοποιητικών υγείας των ζώων που έχουν εκδοθεί σύμφωνα με τους ενωσιακούς κανόνες που ίσχυαν πριν από την ημερομηνία εφαρμογής της παρούσας απόφασης.
                  
               
                     (14)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Κατάλογος εδαφών ή τρίτων χωρών από όπου επιτρέπεται η εισαγωγή σκύλων, γατών ή ικτίδων σύμφωνα με την οδηγία 92/65/ΕΟΚ
            
               1.   Εισάγονται στην Ένωση αποστολές σκύλων, γατών ή ικτίδων που υπόκεινται στις διατάξεις της οδηγίας 92/65/ΕΟΚ μόνον εφόσον τα εδάφη ή οι τρίτες χώρες από όπου προέρχονται και τυχόν εδάφη ή τρίτες χώρες μέσω των οποίων διαμετακομίζονται καταγράφονται σε έναν από τους καταλόγους που ορίζονται:
               
                           α)
                        
                        
                           στο μέρος 1 του παραρτήματος II του κανονισμού (ΕΕ) αριθ. 206/2010·
                        
                     
                           β)
                        
                        
                           στο παράρτημα II του εκτελεστικού κανονισμού (ΕΕ) αριθ. 577/2013·
                        
                     
                           γ)
                        
                        
                           στο παράρτημα I του εκτελεστικού κανονισμού (ΕΕ) 2018/659, εκτός από εκείνες τις τρίτες χώρες για τις οποίες αναφέρεται χρονικός περιορισμός στη στήλη 16 του πίνακα του εν λόγω παραρτήματος.
                        
                     
            
               2.   Κατά παρέκκλιση της παραγράφου 1, οι αποστολές σκύλων, γατών ή ικτίδων που προορίζονται για οργανισμούς, ινστιτούτα και κέντρα εγκεκριμένα σύμφωνα με την οδηγία 92/65/ΕΟΚ εισάγονται στην Ένωση υπό την προϋπόθεση ότι τα εδάφη ή οι τρίτες χώρες από όπου προέρχονται και τυχόν εδάφη ή τρίτες χώρες μέσω των οποίων διαμετακομίζονται καταγράφονται στον κατάλογο που αναφέρεται στην παράγραφο 1 στοιχείο β).
            
         
         
            Άρθρο 2
            Πιστοποιητικό υγείας των ζώων για εισαγωγές από εδάφη ή τρίτες χώρες
            Τα κράτη μέλη επιτρέπουν μόνο τις εισαγωγές σκύλων, γατών και ικτίδων που συμμορφώνονται με τους ακόλουθους όρους:
            
                        α)
                     
                     
                        συνοδεύονται από πιστοποιητικό υγείας των ζώων που συντάσσεται σύμφωνα με το υπόδειγμα που ορίζεται στο μέρος 1 του παραρτήματος, και το οποίο συμπληρώνεται και υπογράφεται από επίσημο κτηνίατρο σύμφωνα με τις επεξηγηματικές σημειώσεις που παρατίθενται στο μέρος 2 του παραρτήματος·
                     
                  
                        β)
                     
                     
                        συμμορφώνονται με τις απαιτήσεις του πιστοποιητικού υγείας των ζώων που αναφέρεται στο στοιχείο α) όσον αφορά τα εδάφη ή τις τρίτες χώρες από όπου προέρχονται και τυχόν εδάφη ή τρίτες χώρες μέσω των οποίων διαμετακομίζονται, όπως αναφέρεται στο άρθρο 1 παράγραφος 1 στοιχεία α), β) και γ).
                     
                  
         
            Άρθρο 3
            Κατάργηση
            Καταργείται η εκτελεστική απόφαση 2013/519/ΕΕ.
            Οι αναφορές στην εκτελεστική απόφαση 2013/519/ΕΕ θεωρούνται αναφορές στην παρούσα απόφαση.
         
         
            Άρθρο 4
            Μεταβατικές διατάξεις
            Για μεταβατική περίοδο έως τις 31 Δεκεμβρίου 2019, τα κράτη μέλη επιτρέπουν τις εισαγωγές στην Ένωση σκύλων, γατών και ικτίδων που συνοδεύονται από πιστοποιητικό υγείας το οποίο έχει εκδοθεί το αργότερο στις 30 Νοεμβρίου 2019 σύμφωνα με το υπόδειγμα που ορίζεται στο μέρος 1 του παραρτήματος της εκτελεστικής απόφασης 2013/519/ΕΕ.
         
         
            Άρθρο 5
            Εφαρμογή
            Η παρούσα απόφαση εφαρμόζεται από την 1η Ιουλίου 2019.
         
         
            Άρθρο 6
            Αποδέκτες
            Η παρούσα απόφαση απευθύνεται στα κράτη μέλη.
         
         
            Βρυξέλλες, 18 Φεβρουαρίου 2019.
            
               
                  Για την Επιτροπή
               
               Vytenis ANDRIUKAITIS
               
                  Μέλος της Επιτροπής
               
            
         
         
            (1)  ΕΕ L 268 της 14.9.1992, σ. 54.
         
            (2)  Κανονισμός (ΕΕ) αριθ. 576/2013 του Ευρωπαϊκού Κοινοβουλίου και του Συμβουλίου, της 12ης Ιουνίου 2013, σχετικά με τις μη εμπορικού χαρακτήρα μετακινήσεις ζώων συντροφιάς και την κατάργηση του κανονισμού (ΕΚ) αριθ. 998/2003 (ΕΕ L 178 της 28.6.2013, σ. 1).
         
            (3)  Εκτελεστική απόφαση 2013/519/ΕΕ της Επιτροπής, της 21ης Οκτωβρίου 2013, για τον καθορισμό καταλόγου τρίτων χωρών και εδαφών από τις οποίες επιτρέπονται οι εισαγωγές στην Ένωση σκύλων, γατών και ικτίδων καθώς και για το υπόδειγμα πιστοποιητικού υγείας για τις εν λόγω εισαγωγές (ΕΕ L 281 της 23.10.2013, σ. 20).
         
            (4)  Απόφαση 2004/211/ΕΚ της Επιτροπής, της 6ης Ιανουαρίου 2004, για την κατάρτιση καταλόγου των τρίτων χωρών και των περιοχών τους από τις οποίες τα κράτη μέλη εγκρίνουν τις εισαγωγές ζώντων ιπποειδών και σπέρματος, ωαρίων και εμβρύων ιπποειδών και για την τροποποίηση των αποφάσεων 93/195/ΕΟΚ και 94/63/ΕΚ (ΕΕ L 73 της 11.3.2004, σ. 1).
         
            (5)  Κανονισμός (ΕΕ) αριθ. 206/2010 της Επιτροπής, της 12ης Μαρτίου 2010, για τον καθορισμό καταλόγων τρίτων χωρών, περιοχών ή τμημάτων τους από τις οποίες επιτρέπονται οι εισαγωγές στην Ευρωπαϊκή Ένωση ορισμένων ζώων και νωπού κρέατος, καθώς και των απαιτήσεων κτηνιατρικής πιστοποίησης (ΕΕ L 73 της 20.3.2010, σ. 1).
         
            (6)  Εκτελεστικός κανονισμός (ΕΕ) αριθ. 577/2013 της Επιτροπής, της 28ης Ιουνίου 2013, για τα υποδείγματα εγγράφων ταυτοποίησης σχετικά με τις μη εμπορικού χαρακτήρα μετακινήσεις σκύλων, γατών και ικτίδων, την κατάρτιση καταλόγων εδαφών και τρίτων χωρών, καθώς και τη μορφή, τη διάταξη και τις γλωσσικές απαιτήσεις των δηλώσεων που πιστοποιούν τη συμμόρφωση με ορισμένους όρους οι οποίοι προβλέπονται στον κανονισμό (ΕΕ) αριθ. 576/2013 του Ευρωπαϊκού Κοινοβουλίου και του Συμβουλίου (ΕΕ L 178 της 28.6.2013, σ. 109).
         
            (7)  Εκτελεστικός κανονισμός (ΕΕ) 2018/659 της Επιτροπής, της 12ης Απριλίου 2018, σχετικά με τους όρους για την είσοδο ζώντων ιπποειδών και σπέρματος, ωαρίων και εμβρύων ιπποειδών στην Ένωση (ΕΕ L 110 της 30.4.2018, σ. 1).
         
            (8)  Απόφαση 2000/258/ΕΚ του Συμβουλίου, της 20ής Μαρτίου 2000, για τον ορισμό ειδικού ινστιτούτου υπεύθυνου για τον καθορισμό των κριτηρίων τυποποίησης των ορολογικών δοκιμασιών ελέγχου της αποτελεσματικότητας των αντιλυσσικών εμβολίων (ΕΕ L 79 της 30.3.2000, σ. 40).
         
            (9)  Οδηγία 96/93/ΕΚ του Συμβουλίου, της 17ης Δεκεμβρίου 1996, σχετικά με την πιστοποίηση ζώων και ζωικών προϊόντων (ΕΕ L 13 της 16.1.1997, σ. 28).
         
            (10)  Κατ' εξουσιοδότηση κανονισμός (ΕΕ) αριθ. 1152/2011 της Επιτροπής, της 14ης Ιουλίου 2011, που συμπληρώνει τον κανονισμό (ΕΚ) αριθ. 998/2003 του Ευρωπαϊκού Κοινοβουλίου και του Συμβουλίου όσον αφορά προληπτικά υγειονομικά μέτρα για την καταπολέμηση της μόλυνσης των σκύλων με Echinococcus multilocularis (ΕΕ L 296 της 15.11.2011, σ. 6).
         
            (11)  Κατ' εξουσιοδότηση κανονισμός (ΕΕ) 2018/772 της Επιτροπής, της 21ης Νοεμβρίου 2017, για τη συμπλήρωση του κανονισμού (ΕΕ) αριθ. 576/2013 του Ευρωπαϊκού Κοινοβουλίου και του Συμβουλίου όσον αφορά προληπτικά υγειονομικά μέτρα για την καταπολέμηση της μόλυνσης των σκύλων με Echinococcus multilocularis και την κατάργηση του κατ' εξουσιοδότηση κανονισμού (ΕΕ) αριθ. 1152/2011 (ΕΕ L 130 της 28.5.2018, σ. 1).
         
            (12)  Εκτελεστικός κανονισμός (ΕΕ) 2018/878 της Επιτροπής, της 18ης Ιουνίου 2018, για την έκδοση του καταλόγου με τα κράτη μέλη ή τα τμήματα της επικράτειας κρατών μελών τα οποία συμμορφώνονται με τους κανόνες για την κατάταξη σε κατηγορίες όπως ορίζονται στο άρθρο 2 παράγραφοι 2 και 3 του κατ' εξουσιοδότηση κανονισμού (ΕΕ) 2018/772 σχετικά με την εφαρμογή προληπτικών υγειονομικών μέτρων για τον έλεγχο της μόλυνσης των σκύλων με Echinococcus multilocularis (ΕΕ L 155 της 19.6.2018, σ. 1).
      
      
         
            ΠΑΡΑΡΤΗΜΑ
            ΜΕΡΟΣ 1
            
               Υπόδειγμα πιστοποιητικού υγείας των ζώων για τις εισαγωγές στην Ένωση σκύλων, γατών και ικτίδων
            
            Κείμενο της εικόνας
            
               ΧΩΡΑ:
               Κτηνιατρικό πιστοποιητικό για την ΕΕ
               Μέρος I: Στοιχεία της αποστολής
               I.1 Αποστολέας
               Όνομα
               Διεύθυνση
               Χώρα
               Τηλ.
               I.2 Αριθμός αναφοράς του πιστοποιητικού
               I.2.α.
               I.3 Αρμόδια κεντρική αρχή
               I.4 Αρμόδια τοπική αρχή
               I.5 Παραλήπτης
               Όνομα
               Διεύθυνση
               Χώρα
               Τηλ.
               I.6
               I.7 Χώρα καταγωγ-ής
               Κωδικός ISO
               I.8
               I.9 Χώρα προορισμού
               Κωδικός ISO
               I.10 Περιοχή προορισμ-ού
               Κωδικός
               I.11 Τόπος καταγωγής
               Όνομα Αριθμός έγκρισης
               Διεύθυνση
               Όνομα Αριθμός έγκρισης
               Διεύθυνση
               Όνομα Αριθμός έγκρισης
               Διεύθυνση
               I.12 Τόπος προορισμού
               Όνομα Αριθμός έγκρισης
               Διεύθυνση
               I.13 Τόπος φόρτωσης
               I.14 Ημερομηνία αναχώρησης
               I.15 Μεταφορικό μέσο
               Αεροσκάφος Πλοίο Σιδηροδρομικό βαγόνι
               Οδικό όχημα Άλλο
               Ταυτοποίηση
               Αριθμοί αναφοράς εγγράφων
               I.16 Συνοριακός σταθμός ελέγχου εισόδου στην ΕΕ
               I.17
               I.18 Περιγραφή του εμπορεύματος
               I.19 Κωδικός εμπορεύματος (κωδικός ΕΣ)
               010619
               I.20 Ποσότητα
               I.21
               I.22 Αριθμός μονάδων συσκευασίας
               I.23 Αριθμός σφραγίδας/εμπορευματοκιβωτίου
               Ι.24.
            
            Κείμενο της εικόνας
            
               I.25 Πιστοποιημένα εμπορεύματα για:
               Άλλα Ζώα συντροφιάς Εγκεκριμένοι οργανισμοί
               I.26
               I.27 Για εισαγωγή ή είσοδο στην ΕΕ
               I.28 Ταυτοποίηση των εμπορευμάτων
               Είδος
               (Επιστημονική ονομασία)
               Σύστημα ταυτοποίησης
               Αριθμός ταυτοποίησης
               Ημερομηνία γέννησης
               [ηη/μμ/εεεε]
            
            Κείμενο της εικόνας
            
               ΧΩΡΑ
               Εισαγωγές στην Ένωση σκύλων, γατών, ικτίδων
               II. Υγειονομικές πληροφορίες
               II.α. Αριθμός αναφοράς του πιστοποιητικού
               II.β.
               Μέρος II: Πιστοποίηση
               Ο/Η υπογεγραμμένος/-η επίσημος/-η κτηνίατρος τ (συμπληρώστε το όνομα της τρίτης χώρας) πιστοποιώ ότι τα ζώα που περιγράφονται στο πλαίσιο I.28:
               II.1 προέρχονται από εκμεταλλεύσεις ή επιχειρήσεις που περιγράφονται στο πλαίσιο Ι.11, οι οποίες είναι καταχωρισμένες από την αρμόδια αρχή και δεν υπόκεινται σε κανένα αποκλεισμό για λόγους υγείας των ζώων, όπου τα ζώα υποβάλλονται σε τακτικές εξετάσεις, και οι οποίες συμμορφώνονται με τις απαιτήσεις που διασφαλίζουν την καλή διαβίωση των διατηρούμενων ζώων·
               II.2 δεν εμφάνιζαν σημάδια νόσων και ήταν σε φυσική κατάσταση για την προβλεπόμενη μετακίνηση κατά τον χρόνο της εξέτασης από κτηνίατρο εξουσιοδοτημένο/-η από την αρμόδια αρχή εντός 48 ωρών πριν από τον χρόνο της αποστολής·
               (1) είτε [II.3. προορίζονται για οργανισμό, ινστιτούτο ή κέντρο που περιγράφεται στο πλαίσιο I.12 και έχει εγκριθεί σύμφωνα με το παράρτημα Γ της οδηγίας 92/65/ΕΟΚ του Συμβουλίου, και προέρχονται από έδαφος ή τρίτη χώρα που καταγράφεται στο παράρτημα II του εκτελεστικού κανονισμού (ΕΕ) αριθ. 577/2013 της Επιτροπής.]
               (1) είτε [II.3. ήταν ηλικίας τουλάχιστον 12 εβδομάδων κατά τον αντιλυσσικό εμβολιασμό και έχουν παρέλθει τουλάχιστον 21 ημέρες από την ολοκλήρωση του πρώτου αντιλυσσικού εμβολιασμού (2) που διενεργήθηκε σύμφωνα με τις απαιτήσεις ισχύος που ορίζονται στο παράρτημα III του κανονισμού (ΕΕ) αριθ. 576/2013 του Ευρωπαϊκού Κοινοβουλίου και του Συμβουλίου και κάθε μετέπειτα επαναληπτικός εμβολιασμός διενεργήθηκε εντός της περιόδου ισχύος του προηγούμενου εμβολιασμού (3), και
               (1) είτε [προέρχονται και, στην περίπτωση διαμετακόμισης, έχει προγραμματιστεί να διαμετακομιστούν μέσα από έδαφος ή τρίτη χώρα που καταγράφεται στο παράρτημα II του εκτελεστικού κανονισμού (ΕΕ) αριθ. 577/2013 της Επιτροπής και στις στήλες 1 έως 7 του παρακάτω πίνακα παρέχονται πληροφορίες σχετικά με τον τρέχοντα αντιλυσσικό εμβολιασμό·]
               (1) είτε [προέρχονται ή έχει προγραμματιστεί να διαμετακομιστούν μέσα από έδαφος ή τρίτη χώρα που καταγράφεται στο μέρος 1 του παραρτήματος II του κανονισμού (ΕΕ) αριθ. 206/2010 της Επιτροπής ή καταγράφεται χωρίς χρονικούς περιορισμούς στο παράρτημα I του εκτελεστικού κανονισμού (ΕΕ) 2018/659 της Επιτροπής, και
               — στις στήλες 1 έως 7 του παρακάτω πίνακα παρέχονται πληροφορίες σχετικά με τον τρέχοντα αντιλυσσικό εμβολιασμό, και
               — έχουν υποβληθεί σε δοκιμή τιτλοδότησης αντισωμάτων λύσσας (4), η οποία διενεργήθηκε σε δείγμα αίματος που είχε ληφθεί από τον/την κτηνίατρο που είναι εξουσιοδοτημένος/-η από την αρμόδια αρχή σε όχι λιγότερο από 30 ημέρες μετά τον προηγούμενο εμβολιασμό και τουλάχιστον τρεις μήνες πριν από την ημερομηνία έκδοσης του παρόντος πιστοποιητικού, και αποδείχθηκε ότι ο τίτλος αντισώματος είναι ίσος ή μεγαλύτερος των 0,5 IU/ml (5) και κάθε μετέπειτα επαναληπτικός εμβολιασμός διενεργήθηκε εντός της περιόδου ισχύος του προηγούμενου εμβολιασμού, και η ημερομηνία λήψης δείγματος για τη δοκιμή ανοσολογικής αντίδρασης παρουσιάζεται στη στήλη 8 του παρακάτω πίνακα:]
               Μικροτσίπ ή τατουάζ
               Ημερομηνία εμβολιασμού [ηη/μμ/εεεε]
               Όνομα του κατασκευαστή του εμβολίου
               Αριθμός παρτίδας
               Διάρκεια ισχύος του εμβολιασμού
               Ημερομηνία λήψης δείγματος αίματος[ηη/μμ/εεεε]
               Αλφαριθμητικός κωδικός του ζώου
               Ημερομηνία εμφύτευσης και/ή ανάγνωσης (6) [ηη/μμ/εεεε]
               Από[ηη/μμ/εεεε]
               Έως[ηη/μμ/εεεε]
               1
               2
               3
               4
               5
               6
               7
               8
               (1) είτε [II.4. η αποστολή περιλαμβάνει σκύλους που προορίζονται για κράτος μέλος που καταγράφεται στο παράρτημα του εκτελεστικού κανονισμού (ΕΕ) 2018/878 της Επιτροπής και οι οποίοι έχουν λάβει αγωγή κατά του Echinococcus multilocularis, ενώ οι λεπτομέρειες της αγωγής που δόθηκε από τον/τη χορηγούντα/-ούσα κτηνίατρο σύμφωνα με το άρθρο 6 του κατ’ εξουσιοδότηση κανονισμού (ΕΕ) 2018/772 της Επιτροπής (7) (8) παρουσιάζονται στον παρακάτω πίνακα]·
            
            Κείμενο της εικόνας
            
               ΧΩΡΑ
               Εισαγωγές στην Ένωση σκύλων, γατών, ικτίδων
               II. Υγειονομικές πληροφορίες
               II.α. Αριθμός αναφοράς του πιστοποιητικού
               II.β.
               Αλφαριθμητικός κωδικός μικροτσίπ ή τατουάζ του σκύλου
               Αγωγή κατά του εχινόκοκκου
               Χορηγών/-ούσα κτηνίατρος
               Όνομα του κατασκευαστή του προϊόντος
               Ημερομηνία [ηη/μμ/εεεε] και ώρα αγωγής [00:00]
               Ονοματεπώνυμο (με κεφαλαία), σφραγίδα και υπογραφή
               ]
               (1) είτε [II.4. οι σκύλοι που αποτελούν μέρος της αποστολής δεν έχουν λάβει αγωγή κατά του Echinococcus multilocularis.]
               Σημειώσεις
               Το παρόν πιστοποιητικό ισχύει για 10 ημέρες από την ημερομηνία έκδοσής του από τον επίσημο κτηνίατρο. Σε περίπτωση θαλάσσιας μεταφοράς, η περίοδος των 10 ημερών παρατείνεται κατά μια συμπληρωματική περίοδο που αντιστοιχεί στη διάρκεια του ταξιδιού διά θαλάσσης.
               Μέρος I:
               Πλαίσιο Ι.11.: Τόπος καταγωγής: επωνυμία και διεύθυνση της εγκατάστασης αποστολής. Να αναφερθεί ο αριθμός έγκρισης ή ο αριθμός καταχώρισης.
               Πλαίσιο Ι.12.: Τόπος προορισμού: υποχρεωτικός στις περιπτώσεις που τα ζώα προορίζονται για οργανισμούς, ινστιτούτα ή κέντρα που έχουν εγκριθεί σύμφωνα με το παράρτημα Γ της οδηγίας 92/65/ΕΟΚ του Συμβουλίου.
               Πλαίσιο Ι.25.: Πιστοποιημένα εμπορεύματα για: αναφέρατε
               — «ζώα συντροφιάς» όταν οι σκύλοι (Canis lupus familiaris), οι γάτες (Felis silvestris catus) ή οι ικτίδες (Mustela putorius furo) μετακινούνται σύμφωνα με το άρθρο 5 παράγραφος 4 του κανονισμού (ΕΕ) αριθ. 576/2013 του Ευρωπαϊκού Κοινοβουλίου και του Συμβουλίου·
               — «εγκεκριμένοι οργανισμοί», όταν οι σκύλοι, οι γάτες ή οι ικτίδες μετακινούνται σύμφωνα με το άρθρο 13 της οδηγίας 92/65/ΕΟΚ σε εγκεκριμένο οργανισμό, ινστιτούτο ή κέντρο, όπως ορίζεται στο άρθρο 2 στοιχείο γ) της εν λόγω οδηγίας·
               — «άλλα», όταν οι σκύλοι, οι γάτες ή οι ικτίδες μετακινούνται σύμφωνα με το άρθρο 10 της οδηγίας 92/65/ΕΟΚ του Συμβουλίου.
               Πλαίσιο Ι.28.: Σύστημα ταυτοποίησης: επιλέξτε μικροτσίπ ή τατουάζ.
               Αναγνωριστικός αριθμός: αναφέρατε τον αλφαριθμητικό κωδικό του μικροτσίπ ή του τατουάζ.
               Μέρος II:
               (1) Διαγράφεται η περιττή μνεία.
               (2) Κάθε τυχόν επαναληπτικός εμβολιασμός πρέπει να θεωρείται πρώτος εμβολιασμός αν δεν έχει πραγματοποιηθεί κατά τη διάρκεια της περιόδου ισχύος του προηγούμενου εμβολιασμού.
               (3) Στο πιστοποιητικό επισυνάπτεται επικυρωμένο αντίγραφο των στοιχείων ταυτότητας και εμβολιασμού των ζώων.
               (4) Η δοκιμασία τιτλοδότησης αντισωμάτων λύσσας που αναφέρεται στο σημείο II.3:
               — πρέπει να διεξάγεται σε δείγμα το οποίο συλλέγεται από κτηνίατρο εγκεκριμένο/-η από την αρμόδια αρχή, τουλάχιστον30 ημέρες μετά την ημερομηνία εμβολιασμού και τρεις μήνες πριν από την ημερομηνία εισαγωγής·
               — πρέπει να μετρά επίπεδο εξουδετερωτικών αντισωμάτων κατά του ιού της λύσσας στον ορό ίσο ή μεγαλύτερο των0,5 IU/ml·
            
            Κείμενο της εικόνας
            
               ΧΩΡΑ
               Εισαγωγές στην Ένωση σκύλων, γατών, ικτίδων
               II. Υγειονομικές πληροφορίες
               II.α. Αριθμός αναφοράς του πιστοποιητικού
               II.β.
               — πρέπει να διεξάγεται από εργαστήριο εγκεκριμένο σύμφωνα με το άρθρο 3 της απόφασης 2000/258/ΕΚ του Συμβουλίου (ο κατάλογος των εγκεκριμένων εργαστηρίων βρίσκεται στον δικτυακό τόπο http://ec.europa.eu/food/animals/pet-movement/approved-labs_en)·
               — δεν χρειάζεται να ανανεώνεται για ζώα τα οποία, αφού υποβλήθηκαν στη δοκιμασία με ικανοποιητικά αποτελέσματα, επανεμβολιάστηκαν κατά της λύσσας εντός της περιόδου ισχύος προηγούμενου εμβολιασμού.
               Στο πιστοποιητικό θα επισυνάπτεται επικυρωμένο αντίγραφο της επίσημης έκθεσης του εγκεκριμένου εργαστηρίου σχετικά με το αποτέλεσμα των δοκιμασιών αντισωμάτων λύσσας που αναφέρονται στο σημείο II.3.
               (5) Πιστοποιώντας το αποτέλεσμα αυτό, ο/η επίσημος/-η κτηνίατρος επιβεβαιώνει ότι έχει επαληθεύσει, στο μέτρο του δυνατού και όπου απαιτείται μέσω επικοινωνίας με το εργαστήριο που αναφέρεται στην έκθεση, τη γνησιότητα της εργαστηριακής έκθεσης σχετικά με τα αποτελέσματα της δοκιμασίας τιτλοδότησης αντισωμάτων που αναφέρεται στο σημείο II.3.
               (6) Σε συνδυασμό με την υποσημείωση 3, η σήμανση των εν λόγω ζώων με την εμφύτευση μικροτσίπ ή με ένα ευανάγνωστο τατουάζ που έχει εφαρμοστεί πριν από τις 3 Ιουλίου 2011 πρέπει να επαληθευτεί προτού πραγματοποιηθεί οποιαδήποτε καταχώριση στο παρόν πιστοποιητικό και πρέπει πάντα να προηγείται οποιουδήποτε εμβολιασμού ή, κατά περίπτωση, δοκιμασίας που πραγματοποιείται στα εν λόγω ζώα.
               (7) Η αγωγή κατά του Echinococcus multilocularis που αναφέρεται στο σημείο II.4 πρέπει:
               — να χορηγείται από κτηνίατρο εντός περιόδου όχι μεγαλύτερης των 120 ωρών και όχι μικρότερης των 24 ωρών πριν από την προγραμματιζόμενη είσοδο των σκύλων σε ένα από τα κράτη μέλη ή τα εδάφη τους που αναφέρονται στο παράρτημα του εκτελεστικού κανονισμού (ΕΕ) 2018/878 της Επιτροπής·
               — να αποτελείται από εγκεκριμένο φάρμακο που περιέχει την ενδεδειγμένη δόση πραζικουαντέλης ή φαρμακολογικώς δραστικών ουσιών για τις οποίες έχει αποδειχθεί ότι, μόνες τους ή σε συνδυασμό, μειώνουν το φορτίο ώριμων και άωρων εντερικών μορφών του παρασίτου Echinococcus multilocularis στα οικεία είδη ξενιστών.
               (8) Ο πίνακας που αναφέρεται στο σημείο II.4 πρέπει να χρησιμοποιείται για να τεκμηριώνονται οι λεπτομέρειες περαιτέρω αγωγής, εάν η αγωγή χορηγείται μετά την ημερομηνία υπογραφής του πιστοποιητικού και πριν από την προγραμματισμένη είσοδο σε ένα από τα κράτη μέλη ή τα εδάφη τους που αναφέρονται στο παράρτημα του εκτελεστικού κανονισμού (ΕΕ) 2018/878 της Επιτροπής.
               Επίσημος/-η κτηνίατρος
               Ονοματεπώνυμο (με κεφαλαία): Ιδιότητα και τίτλος:
               Ημερομηνία: Υπογραφή:
               Σφραγίδα:
            
            ΜΕΡΟΣ 2
            
               Επεξηγηματικές σημειώσεις για τη συμπλήρωση του πιστοποιητικού υγείας των ζώων
            
            
                        α)
                     
                     
                        Όταν το υπόδειγμα πιστοποιητικού αναφέρει ότι ορισμένες δηλώσεις πρέπει να διατηρούνται ανάλογα με την περίπτωση, οι δηλώσεις που δεν είναι σχετικές μπορούν να διαγράφονται και να μονογράφονται και να σφραγίζονται από τον/την επίσημο/-η κτηνίατρο ή να απαλείφονται εντελώς από το πιστοποιητικό.
                     
                  
                        β)
                     
                     
                        Το πρωτότυπο πιστοποιητικό αποτελείται από ένα φύλλο χαρτιού ή, όπου απαιτείται πρόσθετο κείμενο, πρέπει να είναι τέτοιας μορφής ώστε όλα τα φύλλα να συνθέτουν ένα σύνολο και να μην μπορούν να διαχωριστούν.
                     
                  
                        γ)
                     
                     
                        Το πιστοποιητικό συντάσσεται σε τουλάχιστον μία από τις επίσημες γλώσσες του κράτους μέλους του σταθμού συνοριακού ελέγχου εισαγωγής του φορτίου στην Ένωση και του κράτους μέλους προορισμού. Ωστόσο, τα εν λόγω κράτη μέλη μπορούν να επιτρέψουν τη σύνταξη του πιστοποιητικού στην/στις επίσημη/-ες γλώσσα/-ες ενός άλλου κράτους μέλους η οποία να συνοδεύεται από επίσημη μετάφραση, εάν κρίνεται αναγκαίο.
                     
                  
                        δ)
                     
                     
                        Εάν, για λόγους ταυτοποίησης των μερών της αποστολής (πίνακας στο τμήμα I.28 του υποδείγματος πιστοποιητικού υγείας των ζώων), επισυνάπτονται πρόσθετα φύλλα ή συνοδευτικά έγγραφα στο πιστοποιητικό, τα φύλλα ή τα έγγραφα αυτά θεωρείται επίσης ότι αποτελούν μέρος του πρωτότυπου πιστοποιητικού και κάθε σελίδα φέρει την υπογραφή και σφραγίδα του/της επίσημου/-ης κτηνιάτρου ο/η οποίος/-α εκδίδει το πιστοποιητικό.
                     
                  
                        ε)
                     
                     
                        Όταν το πιστοποιητικό, συμπεριλαμβανομένων των πρόσθετων φύλλων ή εγγράφων που αναφέρονται στο στοιχείο δ), αποτελείται από περισσότερες της μιας σελίδες, κάθε σελίδα αριθμείται, (αριθμός σελίδας από τον συνολικό αριθμό σελίδων), στο κάτω μέρος της και στο επάνω μέρος της σελίδας αναγράφεται ο αριθμός αναφοράς του πιστοποιητικού που ορίστηκε από την αρμόδια αρχή.
                     
                  
                        στ)
                     
                     
                        Το πρωτότυπο πιστοποιητικό συμπληρώνεται και υπογράφεται από επίσημο/-η κτηνίατρο του εδάφους ή της τρίτης χώρας εξαγωγής. Η αρμόδια αρχή του εδάφους ή της τρίτης χώρας εξαγωγής εξασφαλίζουν την τήρηση κανόνων και αρχών πιστοποίησης ισοδύναμων με εκείνους που ορίζονται στην οδηγία 96/93/ΕΚ.
                     
                  
                        ζ)
                     
                     
                        Η υπογραφή πρέπει να είναι διαφορετικού χρώματος από το χρώμα της εκτύπωσης. Το ίδιο ισχύει και για τις σφραγίδες, με εξαίρεση τις ανάγλυφες σφραγίδες και τα υδατόσημα.
                     
                  
                        η)
                     
                     
                        Ο αριθμός αναφοράς του πιστοποιητικού που αναγράφεται στα πλαίσια I.2 και II.α. εκδίδεται από την αρμόδια αρχή του εδάφους ή της τρίτης χώρας εξαγωγής.